Odense Adresse-Contoirs Efterretninger, 1835-10-27
Spanien. Ved to Dage nyere Efterretninger fra Madrid af 12te erfarer man, at Regjeringen traf Foranstaltninger til, saa hurtigt som muligt at sende 100,000 Md. Nord paa, hvorfor ogsaa den spanske Agent i Paris har faaet befaling til strax at afsende 50,000 Geværer, hvilke den franske Regjering har paataget sig at levere, for at bidrage til at hæve enhver Hindring for den alvorlige Villie, hurtigt at undertrykke Opstanden i de nordlige Provindser. - Om las Navas hedder det blot, at han har forladt Madrid med uforrettet Sag; derimod tilføie nogle Beretninger, at hans Tropper havde allerede under hans Ophold i Madrid, uden hans Vidende, sat sig i Marsch imod Carlisterne i Arragonien. Som tidligere meldt havde Carlisterne i den sildigere Tid havt adskillige Fordeele i Catalonien; men ogsaa der har Sagen begyndt at tage en anden Vending. Saaledes bekræftes det ved Breve fra Perpignan, at Carlisterne ere den 9de blevne slagne ved Olot, og at General O'Donnell er tagen tilfange. De skulle have mistet 5 til 600 Md., og deres Nederlag skal have været saa fuldstændigt, at de smaae carlistiske Afdelinger, der i lang Tid have foruroliget Tropperne i Egnen af Figuera og Girona, ere forsvundne. Og saa have de opgivet Beleiringen af Bestala. Den engelske Times" kan ikke noksom lovprise de kraftige Forholdsregler, som Hr. Mendizabal har grebet, forat undertrykke Carlismen. Om ham selv melder den, at han er født 1790 i Cadix, hvor hans Fader var en anseet (isralitisk Kjøbmand. J Aaret 1808, da enhver vaaben dygtig Spanier fulgte Nationalfanen, blev han ansat i Krigs-Commissariatet. Allerede saa ung udmærkede han sig ved en utrolig Virksomhed, og viste siden de vigtigste Tjenester i de betydeligste Poster ved Hærens Proviantering. To Gange toges han tilfange, første Gang udvexledes han imod en høiere Officeer af den franske Generalstab, anden Gang vilde man aldeles ikke udvexle ham og han flygtede. Ved Constitutionens Fald 1823 udvandrede han af Landet. Mere bekjendt er hans sildigere Liv, især med Hensyn til hans Forhold til Portugal. J hele sit offentlige Liv skal han i alle vanskelige Tilfælde have viist megen Energie og Fasthed, en overordentlig Uegennyttighed og glødende Fædrelandskjærlighed, som stedse bragte ham til at offre sine dyrebareste Jnteresser for Fædrelandets Tjeneste. Mindre gunstigt dømme franske Blade om ham. Dog ere Alle enige i at skildre ham som en udmærket Finantsmand. Ved den allerede begyndte Udarbeidelse af Budgettet for 1836 skal han have paatænkt store Besparelser. Dronningens Civilliste skal nedsættes fra 28 til 24 Millioner Realer, Regentindens fra 12 til 6, Jnfantinde Luisas og Jnfant Don Franciscos ligeledes til det Halve; Regentskabsraadet skal istedetfor 120,000 Millioner lade sig nøie med 60,000. Ogsaa skulle Omkostningerne ved Gesandtskabsposterne betydeligen nedsættes, og saa fremdeles i andre Grene. Jndenrigsministerens Circulaire angaaende Pressen, gaaer ud fra den Grundsætning, at den udøvende Magt ikke troer sig berettiget til, selv, uden at have indhentet Jndvilgelse af Cortes, aldeles at afskaffe Censuren; men ved Ministeriets Jnstructioner er denne indskrænket inden de snævreste Grændser. Der er tilstedet fri Discussion over alle Gjenstande, og intet Skrift maa ganske eller tildeels undertrykkes, med mindre det udtaler sig aldeles fiendtligt imod Religionen og den offentlige Moral, eller angriber Regjeringens Princip og understøtter Don Carlos's Sag, eller endeligen angriber Regentindens høie Characteer og ædle Tænkemaade." Censuren er saaledes ikke aldeles afskaffet, og dens Vedbliven vil altsaa beroe paa Cortes.